Дина одликује јединствен, екстравагантан сценски наступ, који одскаче од домаћег мејнстрима у забавној музици, као и песме које спајају диско и класични гламоур поп. Каријеру је почео средином 1990-их у бои-групи „7Ап“. Представљао је Босну и Херцеговину на Избору за Песму Евровизије 2004. у Истанбулу, освојивши девето место. Због необичних гласовних способности и јединственог стила Дин је 1998. имао и понуду Народног позоришта у Сарајеву, да учествује у опери Карла Орфа „Кармина Бурана“. Велики таленат нове босанскохерцеговачке националне звезде препознале су и његове колеге Даворин Поповић, Кемал Монтено и Хајрудин Варешановић, на које је Дин оставио професионалан утисак. Заједно са неким од регионалних певачких имена Дин је снимио и запажене дуете, као нпр. са хрватском певачицом Влатком Покос ("Пољуби ме") и са њеном српском колегиницом Анабелом ("Ја имам неког"). На последњем албуму сарађивао је и са Александром Ковач, најпознатијом музичком продуценткињом млађе генерације у региону, а његову песму "In the disco" написала је Весна Писаровић, босанскохерцеговачко-хрватска певачица и представница Хрватске на Евросонгу 2002. године.